અણહિલપુર પાટણના વતની અને સૌના પ્રિય, નિષ્ઠા અને પ્રમાણિક્તાના ઉપાસક એવા ગુજરાત વણકર સમાજ - પાટણના આદ્યસ્થાપક અને આજીવન પ્રમુખ સ્વ. શ્રી મોહનભાઇ ડાહ્યાભાઇ ડોડિયા (જન્મઃ ૨૪-૦૪-૧૯૩૬; અવસાનઃ ૩૧-૦૧-૨૦૧૩) સમાજનુ રત્ન અને પુરુષાર્થનુ પ્રતિક બની સાદુ અને સરળ ક્રિયાશીલ વ્યક્તિત્વ ધરાવતા હતા. સરસ્વતિ સાધનાની નિરંતર પ્રક્રિયામાં પ્રાથમિક શાળાના શિક્ષકથી માંડિ ક્રમશઃ નિષ્ઠા અને કાબેલિયતથી અનેક ઉન્નતપદો સર કરતા કેળવણી નિરિક્ષકના વહિવટી પદે પહોંચ્યા હતા. પ્રથમ ગુજરાતી વડાપ્રધાન સ્વ.શ્રી. મોરારજી દેસાઇએ પાટણની લોકસભા બેઠક માટે જ્યારે સ્વ. મોહનભાઇની પસંદગી કરી ત્યારે શ્રી ખેમચંદભાઇ ચાવડાને આગળ કરી પોતાની નૈતિક્તાનો પરીચય આપેલ. ૧૯૭૯માં વિરમાયા ટેકરી - પાટણ ખાતે ગુજરાત હાઇકોર્ટના વડા ન્યાયમુર્તિશ્રી બિ.જે.દિવાનના વરદહસ્તે ખ્યાતાનામ સંગીતકાર બેલડિ મહેશ-નરેશને "વીરમાયા એવોર્ડ" અપાવેલ. તે ઉપરાંત ગુજરાતના વણકરસમાજને જોડવાનુ કામ કરેલ અને વણકરસમાજના સર્વ પ્રથમ સમુહ લગ્નોત્સવના આયોજન દ્વારા દર વર્ષે યોજાતા સમુહ લગ્નોત્સવની પ્રથા શરુ કરેલ. પ્રાચીન નગરી પાટણના રાજા સિધ્ધરાજ જયસિંહ સોલંકિના સમયમાં જસમા ઓડાણના શ્રાપથી પાણી વગર તરફડતિ પાટણની પ્રજા માટે વીર મેઘમાયાએ શહિદિ વ્હોરી હતી. આ શહિદ વિર મેઘમાયાને ઉજાગર કરવાનુ કામ જીવનપર્યંત જીંદગીની છેલ્લી ક્ષણ સુધી સ્વ. શ્રી મોહનભાઇ ડોડિયાએ કર્યુ જેના અનુસંધાનમાં મહેસાણા થી વિસનગર જવા નિકળેલ "માયા રથયાત્રા" દરમિયાન માં ૩૧-૦૧-૨૦૧૩ ના રોજ ઇશ્ર્વરને વ્હાલા થયા. તેમની જીવનભરની સમાજસેવાને માન આપતા ૧૩૫-પાટણવાડા વણકરસમાજ, ચાંદખેડા દ્વારા સ્વ. શ્રી મોહનભાઇને "સમાજરત્ન" એવોર્ડથી સન્માનિત કરાયેલ.